gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3748, del 12-05-2000 (2000/3064)

RESOLUCIÓ d'11 d'abril de 2000, de la Conselleria d'Economia i Hisenda, per la qual s'autoritza determinada transferència de crèdit del capítol VI al VII en el programa 513.20 Infraestructura del Transport, per import de sis-cents seixanta-quatre milions quatre-centes setanta-una mil tres-centes vuitanta-tres pessetes (53.675.077 PTA). Exp. 08.007/00-057.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3748

Data del DOGV
:   12-05-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/3064


Organisme emissor
:   Conselleria d'Economia i Hisenda

Tipus de document
:   Resolució

RESOLUCIÓ d'11 d'abril de 2000, de la Conselleria d'Economia i Hisenda, per la qual s'autoritza determinada transferència de crèdit del capítol VI al VII en el programa 513.20 Infraestructura del Transport, per import de sis-cents seixanta-quatre milions quatre-centes setanta-una mil tres-centes vuitanta-tres pessetes (76.450.558 PTA). Exp. 08.007/00-057. [2000/X3064]
  
A fi de dotar de cobertura pressupostària determinades obligacions adquirides com cal, en relació amb la línia, codi 1502 Variant del ferrocarril en l'àrea urbana de Castelló, inclosa en l'annex de transferències de capital del programa 513.20 Infraestructura del Transport, la Conselleria d'Obres Públiques, Urbanisme i Transports proposa ampliar la seua dotació mitjançant transferència del capítol VI del mateix programa una vegada realitzat un ajustament de la programació d'inversions prevista per a aquest exercici.
  
En conseqüència, i d'acord amb els articles 18 i 20 de la Llei 10/1999, de Pressupostos de la Generalitat Valenciana per a l'any 2000, resolc:
  
Primer
  
S'autoritza la minoració de crèdit en l'aplicació pressupostària 61.19.847.55.4 per import de 392.086.294 PTA.
  
Segon
  
S'autoritza l'augment de crèdit en l'aplicació pressupostària 74.97.344.26.1 per import de 100.922.207 PTA.
  
Tercer
  
S'autoritza la modificació en l'annex de transferències de capital del programa 513.20 Infraestructura del Transport, en la línia de subvenció 1502 que queda així:
  
Annex de transferències de capital
  
Programa 513.20, Infraestructura del Transport
  
Codi Denominació Modificació
  
 (Alta/Baixa)
  
1.502 Variant del ferrocarril en l'àrea
  
 urbana de Castelló +154.458.668
  
València, 11 d'abril de 2000.- El conseller d'Economia i Hisenda: Vicente Rambla Momplet.
Diari Oficial de la Generalitat Valenciana


Sumari del DOGV 3900, del 19-12-2000 (2000/9876)

Informació pública per a autorització administrativa i declaració en concret d'utilitat pública d'instal·lació elèctrica a Castillo de Villamalefa (Castelló) Exp.: ATLINE/1997/239, núm. projecte d'Iberdrola 209/97.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3900

Data del DOGV
:   19-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9876


Organisme emissor
:   Conselleria d'Indústria i Comerç

Tipus de document
:   Anunci

Informació pública per a autorització administrativa i declaració en concret d'utilitat pública d'instal·lació elèctrica a Castillo de Villamalefa (Castelló) Exp.: ATLINE/1997/239, núm. projecte d'Iberdrola 209/97. [2000/9876]
  
Als efectes de l'article 9 del Decret 2.617/1966, de 20 d'octubre (BOE de 24 d'octubre de 1966), sobre normes per a l'atorgament d'autorització administrativa en matèria d'instal·lacions elèctriques, i de la Llei 54/1997, de 27 de novembre (BOE de 28 de novembre de 1997), del Sector Elèctric, se sotmet a informació pública la següent instal·lació elèctrica:
  
a) Peticionari: Iberdrola , SA.
  
b) Finalitat de la instal·lació: la finalitat del present projecte és millorar i ampliar la xarxa aèria de MT de distribució d'energia elèctrica per a subministrar un servei elèctric regular ateses les previsions d'expansió del territori afecte a la dita instal·lació, al terme municipal de Castillo de Villamalefa (Castelló).
  
c) Lloc on s'establirà la instal·lació: la instal·lació que es projecta queda emplaçada a Castillo de Villamalefa a la província de Castelló.
  
d) Característiques principals: línia aèria de mitjana tensió a 20 kV de suport d'Iberdrola, SA fins al centre de transformació intempèrie al terme municipal de Castillo de Villamalefa. (Castelló).
  
e) Tipus: projecte tipus de línies aèries de mitjana tensió 1451/0103/1, tipus A-56, amb aïllament suspés.
  
f) Pressupost: 2.186.290 PTA.
  
Igualment se sotmet a informació pública la relació d'interessats, béns i drets afectats per l'execució de l'esmentada instal·lació elèctrica.
  
Cosa que es publica perquè puga ser examinat l'expedient esmentat en aquest Servei Territorial d'Indústria i Energia de Castelló, c/ Cavallers, 8, telèfon 112 405 026, i formular-se les al·legacions que s'estimen convenients en el termini de trenta dies comptats a partir de l'endemà de la publicació d'aquest anunci.
Diari Oficial de la Generalitat Valenciana


Sumari del DOGV 3859, del 18-10-2000 (2000/7851)

Notificació als interessats de la proposta de resolució d'expedient administratiu de resolució de contracte en compravenda, per no ocupar els habitatges pels seus titulars com a domicili habitual i permanent. Expedients número A-RACNU-0028/1999 i A-RACNU-0031/1999.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7851


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la proposta de resolució d'expedient administratiu de resolució de contracte en compravenda, per no ocupar els habitatges pels seus titulars com a domicili habitual i permanent. Expedients número A-RACNU-0028/1999 i A-RACNU-0031/1999. [2000/Q7851]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que s'indiquen, la proposta de resolució administrativa de contracte en compravenda per no utilitzar els habitatges pels seus titulars com a domicili habitual i permanent.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, al carrer de Girona, número 4, 2, d'Alacant, en horari de 09.00 a 13.00 hores, de dilluns a divendres, excepte festius, i disposen d'un termini, a aquest fi, de 15 dies hàbils.
  
Expedient: A-RACNU-0028/1999
  
Adjudicatari: Diego Sánchez López
  
Codi de l'habitatge: 03/0802/0235
  
Adreça: carrer de l'Om, número 4, porta 11
  
Població: Elx
  
Província: Alacant
  
Règim de cessió: compravenda
  
Data de la proposta de resolució: 23 de maig de 2000
  
Expedient: A-RACNU-0031/1999
  
Adjudicatària: Ana Pérez Molina
  
Codi de l'habitatge: 03/0802/0081
  
Adreça: carrer de l'Eucaliptus, número 31, porta 1
  
Població: Elx
  
Província: Alacant
  
Règim de cessió: compravenda
  
Data de la proposta de resolució: 23 de maig de 2000
Diari Oficial de la Generalitat Valenciana


Sumari del DOGV 3790, del 11-07-2000 (2000/5702)

Resolució de 6 de juny de 2000, de l'Ajuntament de Busot (Alacant), referent a la convocatòria per a proveir una plaça d'agent de la Policia Local.
---------------------------------------------------------------------------------------------------------------------------------------------------

### Dades del document

Número de DOGV
:   3790

Data del DOGV
:   11-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5702


Data del document
:   30-06-2000

Organisme emissor
:   Ajuntament de Busot

Tipus de document
:   Resolució

Descriptors 

:   * Busot
    * concurs administratiu
    * policia
    * administració local

Resolució de 6 de juny de 2000, de l'Ajuntament de Busot (Alacant), referent a la convocatòria per a proveir una plaça d'agent de la Policia Local. [2000/X5702]
  
En el Butlletí Oficial de la Província d'Alacant número 148, de data 29 de juny de 2000, es publiquen íntegrament les bases per a l'accés al Cos de Policia Local de l'Ajuntament de Busot, d'acord amb el procediment establert en el Decret 254/1993, de 30 de desembre, del Govern Valencià, i Ordre de 5 de desembre de 1994, en relació amb les disposicions transitòries primera, cinquena i novena de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana.
  
El termini de presentació d'instàncies és de vint dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana.
  
Els anuncis successius relacionats amb aquesta convocatòria es publicaran al tauler d'anuncis de l'Ajuntament.
Diari Oficial de la Generalitat Valenciana


Sumari del DOGV 3726, del 07-04-2000 (2000/2565)

Informació pública de la modificació de l'estudi de detall de la parcel·la O situada en l'àmbit del pla parcial del centre estival d'Orpesa.
--------------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2565


Organisme emissor
:   Marina d'Or-Loger, SA

Tipus de document
:   Anunci

Informació pública de la modificació de l'estudi de detall de la parcel·la O situada en l'àmbit del pla parcial del centre estival d'Orpesa. [2000/Q2565]
  
En compliment del que disposen els articles 48, 52, 55 i concordants de la Llei 6/1994, de 15 de novembre, de la Generalitat Valenciana (Llei Reguladora de l'Activitat Urbanística), sobre la simplificació del procediment a instància d'un particular en relació amb l'article 46.3 del text legal esmentat, Loger, SA, fa públic:
  
Que ha formulat la modificació de l'estudi de detall de la parcel·la O d'Orpesa, i que aquesta se sotmet a informació pública pel termini de 20 dies hàbils comptats des de l'endemà de la publicació d'aquest anunci en el Diari Oficial de la Generalitat Valenciana. La modificació afecta la parcel·la a què es fa referència amb les modificacions que s'especifiquen en la documentació presentada i l'objecte d'aquesta és la reordenació de volums.
  
Dins del termini de 20 dies hàbils, comptats des de l'endemà de la publicació d'aquest anunci en el Diari Oficial de la Generalitat Valenciana, la documentació relativa a la modificació es podrà consultar a la notaria de la senyora Esperanza Quiles Pomares, situada a Benicàssim, carrer de Sant Tomàs, número 115, pis 1. S'hi pot obtenir una còpia.
  
Així mateix, una còpia de la modificació de l'estudi de detall fou dipositada a l'Ajuntament d'Orpesa en data 7 de setembre de 1999, d'acord al que disposa l' article 48.1.a de la Llei 6/1994, i es fa constar la possibilitat de consultar a l'Ajuntament d'Orpesa les actuacions derivades de la documentació presentada i de presentar al·legacions davant d'aquest.
Diari Oficial de la Generalitat Valenciana


Sumari del DOGV 3752, del 18-05-2000 (2000/3553)

Informació pública de l'aprovació inicial del projecte tècnic denominat urbanització intersecció accés Nord a nucli urbà.
-------------------------------------------------------------------------------------------------------------------------

### Dades del document

Número de DOGV
:   3752

Data del DOGV
:   18-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3553


Organisme emissor
:   Ajuntament de L'Alfàs del Pi

Tipus de document
:   Anunci

Informació pública de l'aprovació inicial del projecte tècnic denominat urbanització intersecció accés Nord a nucli urbà. [2000/M3553]
  
Pel Decret d'aquesta Alcaldia Presidència número 890, d'11 d'abril de 2000, ha sigut aprovat inicialment el projecte tècnic denominat urbanització intersecció accés Nord a nucli urbà, amb un pressupost d'execució per contracta de 45.424.908 pessetes (expedient 683/1999 Àrea d'Urbanisme); s'ha disposat sotmetre'l a informació pública, per termini de 20 dies, comptats a partir de la publicació d'aquest edicte en el Diari Oficial de la Generalitat Valenciana, tot això als efectes del seu examen i de presentació, si escau, de les reclamacions i al·legacions que es creguen convenients.
  
L'Alfàs del Pi, 11 d'abril de 2000.- L'alcalde president: Antonio Fuster García.
  
 Ajuntament de Petrer
Diari Oficial de la Generalitat Valenciana


Sumari del DOGV 3702, del 06-03-2000 (2000/1427)

Informació pública del dipòsit de l'acta de constitució i dels estatuts de l'organització empresarial denominada Federación de Polígonos y Empresas Valencianas (Fepeval).
--------------------------------------------------------------------------------------------------------------------------------------------------------------------------

### Dades del document

Número de DOGV
:   3702

Data del DOGV
:   06-03-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1427


Organisme emissor
:   Conselleria d'Ocupació

Tipus de document
:   Anunci

Informació pública del dipòsit de l'acta de constitució i dels estatuts de l'organització empresarial denominada Federación de Polígonos y Empresas Valencianas (Fepeval). [2000/F1427]
  
En compliment del que indica la normativa legal sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en aquesta oficina, adscrita a la Direcció General de Treball i Seguretat Laboral, l'acta de constitució i els estatuts de l'organització empresarial denominada Federación de Polígonos y Empresas Valencianas (Fepeval), l'àmbit territorial de la qual se circumscriu a la Comunitat Valenciana, i l'àmbit professional comprén les organitzacions empresarials que, voluntàriament, hi sol·liciten l'afiliació i n'accepten els estatuts, sent les persones que signen l'acta de constitució el senyor Vicente Planells, el senyor Jaime Sánchez i altres.
Diari Oficial de la Generalitat Valenciana


Sumari del DOGV 3814, del 14-08-2000 (2000/6672)

RESOLUCIÓ de 17 de juliol de 2000, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'autorització de la Unitat d'Àrea d'Atenció al Pacient Diabètic de l'Hospital Marina Baixa de la Vila Joiosa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/6672


Data del document
:   17-07-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * Vila Joiosa, la
    * diabetis
    * establiment hospitalari

RESOLUCIÓ de 17 de juliol de 2000, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'autorització de la Unitat d'Àrea d'Atenció al Pacient Diabètic de l'Hospital Marina Baixa de la Vila Joiosa. [2000/F6672]
  
En aquesta Conselleria de Sanitat de la Generalitat Valenciana s'instrueix l'expedient, promogut pel director de l'Hospital Marina Baixa, per a l'autorització de la Unitat d'Àrea d'Atenció al Pacient Diabètic en aquest centre, situat a la partida de Galandú, número 5, de la Vila Joiosa.
  
Segons que preveu l'article 10 de l'Ordre de 10 d'abril de 1989 d'aquesta conselleria (Diari Oficial de la Generalitat Valenciana número 1.050), en relació amb el que disposa el Decret 87/1999, de 30 de juliol, resolc:
  
Sotmetre aquest expedient a informació pública durant 20 dies, a fi que tots els que estiguen interessats puguen examinar l'expedient i formular-hi les al·legacions que consideren oportunes dins d'aquest termini, comptador des de l'endemà de la publicació d'aquesta resolució.
  
Les al·legacions caldrà presentar-les per escrit en la Secció de Qualitat dels Processos Assistencials del Servei de Recursos Sanitaris de la Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, situada a València, carrer del Misser Mascó, número 31, que és on es troba l'expedient perquè puguen examinar-lo les persones interessades. També es podran presentar en qualsevol òrgan administratiu dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3685, del 10-02-2000 (2000/992)

Informació pública del pla especial per a sistema general de transferència i selecció de residus sòlids urbans en terrenys situats a la partida de Sant Benet.
--------------------------------------------------------------------------------------------------------------------------------------------------------------

### Dades del document

Número de DOGV
:   3685

Data del DOGV
:   10-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/992


Organisme emissor
:   Ajuntament d'Alcoi

Tipus de document
:   Anunci

Informació pública del pla especial per a sistema general de transferència i selecció de residus sòlids urbans en terrenys situats a la partida de Sant Benet. [2000/Q992]
  
Per tal de complir el que disposa l'article 38.2.a de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i l'article 166 del Reglament de Planejament, es fa saber que el Ple de l'Ajuntament, en la sessió del dia 28 de gener de 2000, va acordar aprovar inicialment i sotmetre a informació pública, mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, per un termini de 20 dies, comptadors des de l'última publicació de l'edicte, el pla especial per a sistema de transferència i selecció de residus sòlids urbans en terrenys situats a la partida de Sant Benet.
  
Durant el període d'informació pública, els particulars, segons el seu dret, hi podran formular les al·legacions que consideren convenients.
  
Així mateix, d'acord amb el que disposen els articles 4 i 5 de la Llei 2/1989, de 3 de març, d'Impacte Ambiental, de la Generalitat Valenciana, i 20 i 22 del reglament d'aquesta, aprovat pel Decret 162/1990, de 15 d'octubre, del Consell de la Generalitat Valenciana, així com el que s'estableix en els articles 38 i 43.2 de la Llei 6/1994, de 15 de novembre, Reguladora de l'Activitat Urbanística, se sotmet, simultàniament, a informació pública l'estudi d'impacte ambiental, que forma part de la documentació del pla especial per a sistema de transferència i selecció de residus sòlids urbans, a la partida de Sant Benet Baix, per tal que qualsevol persona física o jurídica puga examinar l'expedient i presentar les al·legacions que considere convenients en defensa dels seus drets, en el termini de 30 dies hàbils, a comptar des de l'endemà de la publicació d'aquest anunci en el Diari Oficial de la Generalitat Valenciana.
  
El pla especial i l'estudi d'impacte ambiental de referència, estaran disponibles per a consulta pública, de 09.00 a 14.00 hores, al Departament d'Urbanisme d'aquest ajuntament.
Diari Oficial de la Generalitat Valenciana


Sumari del DOGV 3874, del 09-11-2000 (2000/8901)

Notificació en extracte de la Resolució adoptada per la Direcció Territorial de Benestar Social, de data 2 d'octubre de 2000.
-----------------------------------------------------------------------------------------------------------------------------

### Dades del document

Número de DOGV
:   3874

Data del DOGV
:   09-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8901


Organisme emissor
:   Conselleria de Benestar Social

Tipus de document
:   Anunci

Notificació en extracte de la Resolució adoptada per la Direcció Territorial de Benestar Social, de data 2 d'octubre de 2000. [2000/M8901]
  
Per no haver-se pogut practicar la notificació personal a l'interessat, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè l'interessat puga tindre coneixement íntegre de l'acte i quede constància de tal coneixement, podrà comparéixer en el termini de 15 dies, des de la publicació d'aquest anunci en el DOGV, en la seu de la Direcció Territorial de Benestar Social, Secció de Família i Adopcions, sítia al carrer de Primitivo Pérez, 8, d'Alacant, de 09.00 a 14.00 hores.
  
- Expedient número: 107/1999.
  
- Interessat: Luciano Fernández Fernández.
  
- Últim domicili conegut: sense domicili conegut, Novelda.
  
- Resolució adoptada per la Direcció Territorial de Benestar Social d'Alacant, de data 2 d'octubre de 2000, en la qual s'adopten acords d'interés per a l'interessat.
  
Contra aquesta resolució, l'interessat podrà interposar recurs davant de la jurisdicció civil d'acord amb el que preceptua la Llei d'Enjudiciament Civil i la disposició addicional primera de la Llei Orgànica 1/1996, de 15 de gener, de Protecció Jurídica del Menor, d'acord amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992).